stanford-oval/wikipedia huggingface dataset:
The Punisher (televisiosarja)
Tuotanto > Kehitys

Lokakuussa 2011 ABC Studios myi Tuomariin perustuvan sarjan käsikirjoituksen Foxille, joka päätti toteuttaa sarjalle pilottijakson. Tunnin mittainen jakso toimisi aloituksena sarjalle, jossa NYPD-etsivä Frank Castlen ”alter ego on omankädenoikeuden edustaja, joka etsii oikeutta tuomioistuimen ulkopuolelta.” Ed Bernero oli kiinnitetty vastaavaksi tuottajaksi, mutta toukokuussa 2012 projekti ei ollut kulkenut eteenpäin. Vuoden kuluttua hahmon oikeudet palasivat Lionsgatelta takaisin Marvelille. Kesäkuussa 2015 Jon Bernthalin julkistettiin olevan valittu näyttelemään Frank Castlea Netflix-sarjan Daredevilin toisella tuotantokaudella. Kyysessä oli ensimmäinen useista Marvel Televisionin ja ABC Studiosin toteuttamista Netflix-sarjoista, muiden sarjojen keskittyessä Jessica Jonesiin, Luke Cageen ja Rautanyrkkiin ja johtaessa ajan myötä Puolustajista kertovaan minisarjaan.
Tammikuussa 2016, ennen Daredevilin toisen tuotantokauden julkaisua, spin-off -sarja The Punisher oli ”hyvin varhaisessa kehitysvaiheessa”, ja sille etsittiin showrunneria. Sarja keskittyisi Bernthalin esittämään Castleen ja sitä kuvailtiin yksittäiseksi sarjaksi, joka ei liity The Defendersiin tapahtumiin johdattaviin sarjoihin. Marvel Televisionin johtaja ja vastaava tuottaja Jeph Loeb vihjaili, ettei Marvel Television ollut aloittanut spin-offin kehittämistä, vaan keskittyi sillä hetkellä toteuttamaan ”Daredevilin toisen tuotantokauden 13parasta jaksoa”, mutta sanoi ”En koskaan yritä lannistaa kanavaa katsomasta hahmojamme ja rohkaisemasta meitä tekemään lisää....Jos niin hyvin käy, että kirjoittaminen, ohjaus ja näyttelijä saavat ihmiset haluamaan nähdä enemmän kyseistä henkilöä, hienoa.” Loeb kertoi kuukausi myöhemmin, että raportit mahdollisesta spin-offista olivat ”jotain mitä ihmiset spekuloivat, eivätkä mitään mitä oikeasti tapahtui.”
Huhtikuussa 2016 Netflix tilasi virallisesti The Punisherille täyden 13 jakson tuotantokauden, vahvistaen Bernthalin olevan mukana projektissa ja nimittäen Steve Lightfootin vastaavaksi tuottajaksi ja showrunneriksi. Loeb, Cindy Holland ja Jim Chory Toimivat myös vastaavina tuottajina. Toinen tuotantokausi tilattiin joulukuussa 2017. 18. helmikuuta 2019 Netflix ilmoitti lopettavansa sarjan toiseen tuotantokauteen.
Tuotanto > Roolijako

Bernthal valittiin Castlen näyttelijäksi kesäkuussa 2015 Daredevilin toiselle tuotantokaudelle, ja hänen vahvistettiin huhtikuussa 2016 palaavan rooliinsa omaan spin-off -sarjaansa. Saman vuoden syyskuussa Ben Barnes valittiin tuntemattomaan rooliin. Seuraavan kuukauden aikana kuvauspaikalta otetuista kuvista selvisi, että Deborah Ann Woll palaisi Daredevilistä tuttuun rooliinsa Karen Pagena, Barnesin paljastaessa roolihahmonsa olevan Billy Russo, ja Ebon Moss-Bachrachin sekä Amber Rose Revahin liittyessä näyttelemää Mikroa ja Dinah Madania. New York Comic-Conissa, Bernthal vahvisti Wollin roolin sarjassa. Lokakuun lopussa Marvel julkisti sarjan loput näyttelijät: Daniel Webber näyttelee Lewis Walcottia, Jason R. Moore Curtis Hoylea, Paul Schulze Rawlinsia, Jaime Ray Newman Sarah Liebermania ja Michael Nathanson Sam Steinia. Elokuussa 2017 Shohreh Aghdashloon paljastettiin näyttelevän Farah Madania, Dinahin äitiä.
Helmikuussa 2018 Josh Stewartin, Floriana Liman ja Giorgia Whighamin raportoitiin liittyneen toisen tuotantokauden näyttelijäkaartiin John Pilgrimin, Krista Dumontin ja Amy Bendixin rooleissa. Toukokuussa 2018 paljastettiin, että Corbin Bernsen ja Annette O’Toole näyttelevät Anderson ja Eliza Shultzia.
Tuotanto > Kuvaukset

Kuvaukset alkoivat Brooklynissä, New Yorkissa 3. lokakuuta 2016. Lisäkuvaukset toteutettiin Astoriassa, Queensissä.
Tuotanto > Musiikki

Huhtikuussa 2017 Tyler Bates paljastettiin The Punisherin säveltäjäksi, sävellettyään aiemmin Guardians of the Galaxyn ja Guardians of the Galaxy Vol. 2:n. ”Päästäkseen Tuomarin mielen synkkiin kulmiin,” Bates soitti ”enemmän rikkinäistä bluesia” kitaralla, jota oli täydennetty talkbox-tehosteilla ja muilla ”kitaran äänillä”. Bates kommentoi tyyliä sanomalla, ”[Tällaisen musiikin] karkeat reunat ja rikkinäinen luonne jättävät paljon tilaa tunteille ja mielenkiintoisille väreille – ja hieman asennetta. Muussa tapauksessa se ei ole idean täydennetty ilmaisu. Siinä on pimeyttä, jota hyödynnän erittäin mielelläni.”
Julkaisu

The Punisher on katsottavissa suoratoistopalvelu Netflixissä, kaikilla alueilla, joissa se on saatavilla. Ensimmäisen kauden kaikki 13 jaksoa julkaistiin samanaikaisesti 17. marraskuuta 2017, jotta ihmiset voisivat katsoa useampia jaksoja peräkkäin; se on ollut muidenkin Netflix-sarjojen suosittu katsomistapa. Toinen tuotantokausi julkaistiin 18. tammikuuta 2019.
The Punisher ja muut Marvelin Netflix-sarjat, poistuivat Netflixistä 1. maaliskuuta 2022, Netflixin lisenssin päättyessä ja Disneyn saadessa sarjojen oikeudet takaisin. Sarjat julkaistaan Kanadassa Stariin, Disney+:n vanhemmalle yleisölle suunnattuun osioon, 16. maaliskuuta alkaen. Yhdysvalloissa sarjat julkaistiin Disney+:aan samaan aikaan, mutta koska paikallisessa Disney+:ssa ei ole Star-osiota, sarjoille lisättiin sen sijaan yksittäiset ikäraja-asetukset. Espanjassa, Latinalaisessa Amerikassa sekä Pohjoismaissa sarjat julkaistiin Disney+:aan 29. kesäkuuta 2022.
Aiheesta muualla

The Punisher Internet Movie Databasessa (englanniksi)
Liedenpohja

Liedenpohja on kylä Virtain kaupungissa Pirkanmaan maakunnan pohjoisosassa. Kylä sijaitsee kantatien 66 varrella Toisveden rannalla järven pohjoispäässä. Etäisyys Virtain keskustaan on noin 20 kilometriä ja Alavudelle 24 kilometriä. Kylässä on noin 160 ympärivuotista asuntoa ja noin 130 loma-asuntoa.
Liedenpohjassa toimi kaksiopettajainen koulu, joka tunnettiin myös nimellä Maaseutu- ja luontokoulu Ilmarinen. Kyläkoulu lakkautettiin ja toiminta päättyi 1. elokuuta 2023. Kylässä on myös oma kirkko (os. Hollitie 992), joka on tehty vanhasta koulurakennuksesta 1960-luvun alussa. Toisesta vanhasta koulutalosta on tehty kylätalo, jossa toimii kansalaisopisto ja vuonna 2000 rekisteröity kyläyhdistys. Kylässä on myös opettaja Voipa Nuorukainen Sulkavan vuonna 1968 perustama kylämuseo, joka on naapuripitäjästä Peräseinäjoelta siirretty vanha savupirtti.
Historiaa

Liedenpohjan kylässä on ollut asutusta ainakin 1500-luvun puolestavälistä asti. Ensimmäisiä maatiloja olivat Liedenpohja ja Tulijoki. Paikan nimi lienee peräisin sanasta liete, joka tarkoittaa veden kuljettamaa hienoa hiekkaa tai vesijättömaata.
Vuonna 1895 perustettu Pohjan meijeri toimi Liedenpohjassa 1940-luvun lopulle. Samana vuonna perustettiin kylän ensimmäinen koulu Ylä-Tulijoen taloon. 1900-luvun alussa kauppias Toivo Aleksanteri Peltomäki perusti kylään sahan ja myllyn sekä pienen voimalan, josta kylään saatiin sähkövalo. Nuorisoseura toimi kylässä vuodesta 1902 aina 1950-luvulle, ja työväenyhdistys perustettiin 1915.
1960-luvulla Vainionpää-yhtiö alkoi valmistaa Liedenpohjassa hirsitaloja. Tuolloin kylään saatiin myös muun muassa lasten kesäsiirtola, kirkko, kylämuseo ja pankin sivukonttori. Kauppoja Liedenpohjassa oli enimmillään kolme. Niistä viimeinen, Lehtovaaran kyläkauppa lopetti toimintansa vuonna 2020.
Juice Crew

| Juice Crew |
| --- | --- |
 Juice Crew -kollektiivin jäseniä vuonna 2016.
Tiedot
Toiminnassa:  1983–1991
Tyylilaji:  hip hop
Kotipaikka:   Queensbridge, New York
Laulukieli:  englanti
Jäsenet:  Marley Marl   Mr. Magic   Roxanne Shanté   MC Shan   Biz Markie   TJ Swan   Big Daddy Kane  DJ Polo  Kool G Rap   Masta Ace   Craig G  Glamorous  MC Debbie Dee   Tragedy Khadafi   Grand Daddy I.U.
Levy-yhtiö:  Cold Chillin’ Records
Infobox OKNimi-testi OK: 
Juice Crew oli yhdysvaltalainen hip hop -kollektiivi, jonka muodostivat pääosin Queensbridgen asuntoalueelta kotoisin olevat artistit 1980-luvun puolivälissä. Kollektiivin perustivat Marley Marl ja Mr. Magic. Juice Crew auttoi luomaan uraa artisteille, kuten Big Daddy Kanelle, Biz Markielle, Masta Acelle ja Kool G Rapille, ja kollektiivia yleisesti pidetään vaikuttavana rap-musiikin saralla.
Juice Crewilla oli "Bridge Wars" -nimellä tunnettu riita KRS Onen Boogie Down Productions -ryhmän kanssa, ja molemmat osapuolet julkaisivat kappaleita, joissa he "dissasivat" toisiaan. Riita sovittiin virallisesti vuonna 2007, ja Marley Marl ja KRS One julkaisivat yhteisalbumin Hip Hop Lives.
Us (elokuva)

| Us |
| --- | --- |

Ohjaaja:  Jordan Peele
Käsikirjoittaja:  Jordan Peele
Tuottaja:   Jordan Peele  Jason Blum  Sean McKittrick  Ian Cooper 
Säveltäjä:  Michael Abels
Kuvaaja:  Mike Gioulakis
Leikkaaja:  Nicholas Monsour
Tuotantosuunnittelija:  Ruth De Jong Florencia Martin
Pääosat:   Lupita Nyong'o  Winston Duke  Elisabeth Moss  Tim Heidecker 
Valmistustiedot
Valmistusmaa:  Yhdysvallat
Tuotantoyhtiö:   Monkeypaw Productions  Perfect World Pictures 
Levittäjä:  Universal Pictures
Ensi-ilta:   2019-3-88. maaliskuuta 2019 (SXSW)  2019-3-2222. maaliskuuta 2019 (Yhdysvallat ja Suomi)  
Kesto:  116 minuuttia
Alkuperäiskieli:  englanti
Budjetti:  20 miljoonaa dollaria
Tuotto:  255,1 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Us on vuonna 2019 ensi-iltansa saanut yhdysvaltalainen kauhuelokuva, jonka on ohjannut, käsikirjoittanut ja osittain tuottanut Jordan Peele. Elokuvan pääosia näyttelevät Lupita Nyong'o, Winston Duke, Elisabeth Moss ja Tim Heidecker.
Näyttelijät

| 0 | 1 | 2 |
| --- | --- | --- |
|  Lupita Nyong'o  | … |  Adelaide Wilson / Red   |
|  Winston Duke  | … |  Gabe Wilson / Abraham   |
|  Elisabeth Moss  | … |  Kitty Tyler / Dahlia   |
|  Tim Heidecker  | … |  Josh Tyler / Tex   |
|  Shahadi Wright Joseph  | … |  Zora Wilson / Umbrae   |
|  Evan Alex  | … |  Jason Wilson / Pluto   |
|  Yahya Abdul-Mateen II  | … |  Russel Thomas / Weyland   |
|  Anna Diop  | … |  Rayne Thomas / Eartha   |
|  Cali Sheldon  | … |  Becca Tyler / Io   |
|  Noelle Sheldon  | … |  Lindsey Tyler / Nix   |
Aiheesta muualla

Viralliset kotisivut (Arkistoitu – Internet Archive) (englanniksi)
Us Internet Movie Databasessa (englanniksi)
Us Elonet.
Karanteeni (elokuva)

| Karanteeni> Quarantine |
| --- | --- |

Ohjaaja:  John Erick Dowdle
Käsikirjoittaja:   John Erick Dowdle  Drew Dowdle 
Tuottaja:   Roy Lee  Sergio Aguero  Doug Davison 
Kuvaaja:  Ken Seng
Pääosat:   Jennifer Carpenter  Jay Hernandez  Columbus Short  Greg Germann  Steve Harris  Dania Ramirez  Rade Sherbedgia  Johnathon Schaech 
Valmistustiedot
Valmistusmaa:  Yhdysvallat
Tuotantoyhtiö:   Screen Gems  Filmax  Vertigo Entertainment  Andale Pictures 
Levittäjä:  Sony Pictures Releasing
Ensi-ilta:   2008-10-1010. lokakuuta 2008 (Yhdysvallat)  
Kesto:  89 minuuttia
Alkuperäiskieli:  englanti
Budjetti:  12 000 000 dollaria
Tuotto:  41 319 906 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Karanteeni (engl. Quarantine) on vuonna 2008 ensi-iltansa saanut zombiaiheinen kauhuelokuva. Elokuvan on ohjannut John Erick Dowdle, ja sen pääosia näyttelevät Jennifer Carpenter, Jay Hernandez,  Columbus Short, Greg Germann, Steve Harris, Dania Ramirez, Rade Sherbedgia ja Johnathon Schaech. Karanteeni on uusintaversio vuoden 2007 espanjalaisesta elokuvasta REC.
Näyttelijät

| 0 | 1 | 2 |
| --- | --- | --- |
|  Jennifer Carpenter  | … |  Angela Vidal   |
|  Jay Hernandez  | … |  Jake   |
|  Columbus Short  | … |  Danny Wilensky   |
|  Greg Germann  | … |  Lawrence   |
|  Steve Harris  | … |  Scott Percival   |
|  Dania Ramirez  | … |  Sadie   |
|  Rade Sherbedgia  | … |  Yuri Ivanov   |
|  Johnathon Schaech  | … |  George Fletcher   |
|  Andrew Fiscella  | … |  James McCreedy   |
|  Bernard White  | … |  Bernard   |
Aiheesta muualla

Karanteeni Internet Movie Databasessa (englanniksi)
Ivar Ståhle

Ivar August Ståhle (15. heinäkuuta 1889 Helsinki – 6. heinäkuuta 1979 Espoo) oli suomalainen suojeluskuntaupseeri ja urheiluvaikuttaja.
Elämä

Helsingissä kauppiasperheeseen syntynyt Ståhle opiskeli keskikoulun lisäksi Helsingin teollisuuskoulussa, josta valmistuttuaan hän työskenteli puolustusministeriön rakennusosastolla 1919–1920 ja suoritti sen jälkeen Kadettikoulussa aktiiviupseerikurssin. Vuodesta 1921 lähtien Ståhle työskenteli Uudenmaan suojeluskuntapiirin sotilasohjaajana, 1938–1945 Lohjan Kalkkitehtaan omistaman Sipoon kalkkitehtaan isännöitsijänä sekä vielä 1945–1953 Sipoon veneveistämön johtajana. Sotavuosina Ståhle oli uudelleen mukana Uudenmaan suojeluskuntapiirin toiminnassa. Hänet ylennettiin majuriksi 1940.
1920–1930-luvuilla Ståhle oli pitkään ruotsinkielisen Skyddskåristen-suojeluskuntalehden ja Idrottskalendern-julkaisun päätoimittaja sekä lyhytaikaisesti myös Finskt Idrottsbladin päätoimittaja. Myöhemmin 1930–1940-luvuilla hän toimi muun muassa suomenruotsalaisen urheiluammuntaliiton Svenska Finlands Sportskytteförbundin (SFS) ja ruotsinkielisen keskusurheiluliiton Finlands Svenska Centralidrottsförbundin (CFI) varapuheenjohtajana. SFS:n lisäksi Ståhl oli Esbo IF:n perustajajäsen ja seuran ensimmäinen puheenjohtaja.
Urheiluammuntaa harrastanut Ståhle voitti hirviammunnan kertalaukausten SM-kultaa vuonna 1935 ja oli mukana myös Suomen hopeajoukkueessa vuoden 1937 MM-kilpailuissa. Vuonna 1960 hän oli yksi Sibbo Skyttegille -ampumaseuran perustajista.
Hänelle myönnettiin Suomen urheilun kultainen ansioristi vuonna 1949.
Sisällissodan aikainen toiminta

Suomen sisällissodan aikana Ståhle osallistui tammi–helmikuun vaihteessa Itä-Uudenmaan taisteluihin muun muassa Sipoossa ja oli hieman myöhemmin mukana niin sanotulla Pellingin retkellä, jolloin Helsingin ja Itä-Uudenmaan suojeluskuntalaisia vetäytyi aluksi Porvoon saaristoon ja sieltä edelleen jäätyneen Suomenlahden yli Viroon.
Huhtikuun alussa joukko palasi jälleen Suomeen ja Ståhle nimitettiin sen miehistä kootun Länsi-Uudenmaan pataljoonan komppanianpäälliköksi. Kyseessä oli valkoisten rankaisuretkikunta, joka kiersi huhti–toukokuun aikana eri puolilla Uuttamaata ja Varsinais-Suomea. Pataljoona teloitti ainakin 200 punaista tai sellaiseksi epäiltyä miestä ja naista. Suomenruotsalaisista koostuneen pataljoonan uhreiksi joutui tiettävästi myös muutamia valkoisiin kuuluneita suomenkielisiä. Lukumääräisesti suurimmat olivat Vihdin, Västankvarnin sekä Perttulan teloitukset.
Sisäministeri Ritavuoren murha

Vuonna 1927 Heikki Ritavuoren murhannut Ernst Tandefelt teki paljastuksen, jonka mukaan hän oli tavannut murhapäivänä ennen tekoaan Café Esplanadissa Ivar Ståhlen, Selim Collianderin ja Oscar Janssonin, joista jälkimmäinen oli antanut hänelle 1000 markkaa. Suojeluskuntain Yliesikunta ilmoitti Ståhlen olleen sairauslomalla, ja Ståhle käytti tätä alibinaan sille, ettei hän voinut olla tuolloin kahvilassa. Ståhlen ja kumppanien osuus Ritavuoren murhassa jäi kuitenkin selvittämättä, kun poliisi lopetti oikeuskanslerin päätöksellä tutkimukset maaliskuussa 1930.
Muuta

Ivar Ståhle kuoli vuonna 1979, mutta joissakin lähteissä kuolinvuodeksi mainitaan virheellisesti 1982. Hänen mukaansa nimettiin Espoon Soukassa kulkeva Ivar Ståhlen kuja vuonna 1988.
Peltokosken voimalaitos

Peltokosken voimalaitos Karjaanjoessa.
Peltokosken voimalaitos on Oy Stockfors Ab:n rakennuttama vesivoimala, joka sijaitsee Raaseporissa, Mustiolla Mustionjoessa. Se on valmistunut vuonna 1952. Sen putouskorkeus on 10,5 metriä, ja teho on 2,6 MW. Se tuottaa energiaa 11 GWh/a.
Aiheesta muualla

Kuvia tai muita tiedostoja aiheesta Peltokosken voimalaitos Wikimedia Commonsissa
| n k Perustiedot Wikidatassa: Peltokosken voimalaitos (Q21408605)ohje |
| --- | --- |
esiintymä kohteesta: vesivoimalaitos
valtio: Suomi
sijaitsee hallinnollisessa alueyksikössä: Raasepori
sijainti: Mustio
koordinaatit: 60°08′59″N 23°50′02″E﻿ / ﻿60.14982°N 23.83376°E﻿ / 60.14982; 23.83376
Viimeinen talo vasemmalla (vuoden 1972 elokuva)

| Viimeinen talo vasemmalla> The Last House on the Left |
| --- | --- |

Ohjaaja:  Wes Craven
Käsikirjoittaja:  Wes Craven
Tuottaja:  Sean S. Cunningham
Säveltäjä:  David Alexander Hess
Kuvaaja:  Victor Hurwitz
Leikkaaja:  Wes Craven
Pääosat:  Sandra Peabody Lucy Grantham David A. Hess Fred Lincoln Jeramie Rain Marc Sheffler
Valmistustiedot
Valmistusmaa:  Yhdysvallat
Tuotantoyhtiö:  Sean S. Cunningham Films The Night Company Lobster Enterprises
Ensi-ilta:  30. elokuuta 1972
Kesto:  84 minuuttia
Alkuperäiskieli:  englanti
Budjetti:  87 000 $
Tuotto:  3 100 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Viimeinen talo vasemmalla (engl. The Last House on the Left) on vuonna 1972 ensi-iltansa saanut eksploitaatiokauhuelokuva, jonka on ohjannut ja käsikirjoittanut Wes Craven. Sen pääosia näyttelevät Sandra Peabody, Lucy Grantham, David A. Hess, Fred Lincoln, Jeramie Rain ja Marc Sheffler.
Elokuva on Cravenin debyytti ohjaajana. Se tehtiin pienellä 87 tuhannen dollarin budjetilla ja julkaistiin Yhdysvalloissa 3. lokakuuta 1972. Elokuva oli kaupallinen menestys tuotettuaan noin 3 miljoonaa dollaria. Sen väkivalta kuitenkin johti elokuvan voimakkaaseen sensurointiin ja se kiellettiin joissakin maissa. Kriitikot ottivat kuitenkin elokuvan hyvin vastaan.
Elokuvan uudelleenfilmatisointi Viimeinen talo vasemmalla julkaistiin vuonna 2009.
Näyttelijät

| 0 | 1 | 2 |
| --- | --- | --- |
|  Sandra Peabody  | … |  Mari Collingwood   |
|  Lucy Grantham  | … |  Phyllis Stone   |
|  David A. Hess  | … |  Krug Stillo   |
|  Fred Lincoln  | … |  Fred ”Weasel” Podowski   |
|  Jeramie Rain  | … |  Sadie   |
|  Marc Sheffler  | … |  Junior Stillo   |
|  Eleanor Shaw  | … |  Estelle Collingwood   |
|  Richard Towers  | … |  John Collingwood   |
|  Marshall Anker  | … |  sheriffi   |
|  Martin Kove  | … |  apulaissheriffi   |
|  Ada Washington  | … |  Ada   |
Aiheesta muualla

Viimeinen talo vasemmalla Internet Movie Databasessa (englanniksi)
Viimeinen talo vasemmalla Elonet.
Alex Plante

| Alex Plante |
| --- | --- |

Henkilötiedot
Syntynyt: 9. toukokuuta 1989 (ikä 35) Brandon, Manitoba, Kanada
Kansalaisuus:   Etelä-Korea  Kanada
Jääkiekkoilija
Pelipaikka:  puolustaja
Maila:  oikea
Pituus:  196 cm
Paino:  104 kg
Seura
Seura:  Anyang Halla
Sarja:  ALIH
Pelinumero:  44
Pelaajaura
Pääsarjaura:  2010–
Aik. seurat:  Springfield Falcons (AHL) Edmonton Oilers (NHL) Oklahoma City Barons (AHL) Dornbirner EC (EBEL) Lørenskog IK (Norja)
NHL-varaus:  15. varaus, 2007 Edmonton Oilers
Alexander Matthew Plante (s. 9. toukokuuta 1989 Brandon, Manitoba, Kanada) on eteläkorealais-kanadalainen jääkiekkopuolustaja, joka pelaa Aasian liigan eteläkorealaisjoukkue Anyang Hallassa. Hän on pelannut urallaan aiemmin myös kymmenen NHL-ottelua Edmonton Oilersissa. Isokokoinen Plante laukoo oikealta.
Plantea pidettiin juniorina erittäin lupaavana pelaajana. Edmonton Oilers varasi hänet ensimmäisellä kierroksella 15. pelaajana kesällä 2007. Odotuksia lisäsi myös helmikuussa 2007 tehty pelaajakauppa, jossa seura oli kaupannut tähtipelaajansa Ryan Smythin New York Islandersiin vaihdossa myöhemmin Planteen käytettyyn ensimmäisen kierroksen varausvuoroon sekä Robert Nilssoniin ja Ryan O’Marraan. Plante ei kuitenkaan kehittynyt missään vaiheessa odotetulle tasolleen ja hänen NHL-uransa on jäänyt toistaiseksi vain kymmenen ottelun mittaiseksi.
Plante sai vuonna 2017 Korean tasavallan kansalaisuuden ja hänet valittiin maan A-maajoukkueeseen.
Pelityyli

Plante on tunnettu isokokoisena ja fyysisenä puolustajana. Jatkoaika.com -sivuston tuolloin vuoden 2007 NHL:n varaustilaisuuden ensimmäisellä kierroksella varattuja pelaajia käsittelevässä artikkelissa häntä luonnehditaan olemukseltaan fyysiseksi peruspuolustajaksi, jonka suurimmat vahvuudet ovat kuitenkin kiekollisessa pelissä. Artikkeli kertoo Planten olevan hyvä ylivoimapuolustaja syöttötaitojensa ja kovan laukauksensa ansiosta. Hänen heikkoukdekseen kerrotaan puutteellinen pelisilmä ja sijoittuminen. Lisäksi Planten kehityskohteeksi mainitaan ongelma luistelun kanssa.
Plante on ajoittain myös tapellut.
Ura > Maajoukkueura

Plante edusti Etelä-Koreaa Pyeongchangin olympiakisoissa 2018 sekä MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi lopulta kuitenkin putoamiseen IA-divisioonaan. Hän toimi molemmissa turnauksissa joukkueen varakapteenina. Plante pelasi myös IA-divisioonan MM-kilpailuissa vuonna 2017, jolloin hän voitti hopeaa ja oli nostamassa maata ensimmäistä kertaa historiassa MM-kilpailujen pääsarjatasolle. Plante jakoi koko turnauksen puolustajien maalipörssin voiton kolmen muun pelaajan kanssa. Hänet valittiin turnauksen tähdistökentälliseen. Yhteensä Plante on pelannut 17 A-maaottelua tehopistein 2+4=6.
Plante edusti myös Canada Westernin joukkuetta World U-17 Hockey Challengessa vuonna 2006.
Muuta

Planten isoveli Tyler on entinen ammattilaisjääkiekkomaalivahti, joka toimii nykyään WHL-joukkue Brandon Wheat Kingsin maalivahtivalmentajana. Veljesten isä Cam on entinen puolustaja, joka pelasi omalla urallaan myös kaksi NHL-ottelua Toronto Maple Leafsissa kaudella 1984–1985.
Plantella on ruotsalainen vaimo, jonka kanssa hänellä on kaksi lasta. Planten vaimo puhuu lastensa kanssa ruotsia.
Tilastot

Plante NHL-joukkue Edmonton Oilersin paidassa kaudella 2009–2010.
Domiati

Domiatijuustoa lautasella.
Domiatijuustoa tarjolla aterian yhteydessä.
Domiati (myös Gebnah bēḍa tai Gebnah tariyah) on pääasiassa Egyptissä valmistettava tuorejuusto.
Domiati on saanut nimensä egyptiläisen Damiettan kaupungin mukaan. Ensimmäiset maininnat sen valmistuksesta ovat vuodelta 332 eaa. Tavallisin juuston valmistuksessa käytetty maito on peräisin vesipuhvelista, mutta siihen voidaan käyttää myös lehmän-, vuohen-, lampaan- tai kamelinmaitoa. Monien muiden juustojen valmistuksesta poiketen domiatia valmistettaessa maitoon lisätään suolaa jo ennen sen juoksuttamista. Suola lisätään hetken 60–80 °C lämpökäsiteltyyn maitoon. Suolattu maito lisätään suolaamattomaan maitoon suhteessa 1/3, jonka jälkeen seokseen lisätään juoksute. Juustomassan muodostumiseen kuluu pari tuntia, minkä jälkeen massa kaavitaan muotteihin. Muottien koko vaihtelee riippuen juuston valmistajasta. Muotin ympärille kiedotaan kangas ja juusto puristetaan muottia vasten 12–24 tunnin ajan 38 °C lämpötilassa. Puristuksen jälkeen juusto leikellään tavallisesti neliskulmioiden muotoon, jonka jälkeen juusto purkitetaan ja sitä säilötään kolmesta neljään kuukautta. Noin 75 % kaikesta Egyptissä kulutetusta juustosta on domiatia.
Valmis juusto muistuttaa fetajuustoa. Juusto on kosteaa ja sen maku on suolainen. Suolainen maku korostuu valmistuksen aikana käytetyn suolan määrästä riippuen. Juuston rakennetta on kuvailtu sitkeäksi. Egyptissä juustoa syödään etenkin välipalana.
Cujo – kauhun silmät

| Cujo – kauhun silmät> Cujo |
| --- | --- |

Ohjaaja:  Lewis Teague
Käsikirjoittaja:  Don Carlos Dunaway Lauren Currier
Perustuu:  Stephen Kingin romaaniin Cujo
Tuottaja:  Robert Singer Daniel H. Blatt
Säveltäjä:  Charles Bernstein
Kuvaaja:  Jan de Bont
Leikkaaja:  Neil Travis
Pääosat:  Dee Wallace Danny Pintauro Daniel Hugh Kelly Christopher Stone Ed Lauter
Valmistustiedot
Valmistusmaa:   Yhdysvallat
Tuotantoyhtiö:  Warner Bros. PSO International Taft Entertainment Sunn Classic Pictures
Levittäjä:  Warner Bros. Netflix
Ensi-ilta:   12. elokuuta 1983  21. syyskuuta 1984
Kesto:  91 minuuttia
Alkuperäiskieli:  englanti
Budjetti:  8 miljoonaa $
Tuotto:  21 156 152 $
Aiheesta muualla
IMDb 
Elonet
AllMovie
Infobox OKNimi-testi OK: 
Cujo – kauhun silmät (engl. Cujo) on yhdysvaltalainen vuonna 1983 ensi-iltansa saanut kauhuelokuva. Elokuvan ohjasi 	Lewis Teague ja pääosissa näyttelevät Dee Wallace Stone, Danny Pintauro, Daniel Hugh Kelly ja Christopher Stone. Elokuva perustuu Stephen Kingin kirjaan Cujo.